మహువా మోయిత్రా

మహువా మొయ్‌త్రా పశ్చిమ బెంగాల్ రాష్ట్రానికి చెందిన రాజకీయ నాయకురాలు. ఆమె 2019 పార్లమెంట్ ఎన్నికల్లో బెంగాల్‌లోని కృష్ణానగర్‌ లోక్‌సభ స్థానం నుండి ఎంపీగా గెలిచింది. మహువా మోయిత్రా  2022లో జరిగిన  గోవా శాసనసభ ఎన్నికల్లో తృణమూల్‌ కాంగ్రెస్‌ (టీఎంసీ) రాష్ట్ర ఇన్‌చార్జ్‌గా పని చేసింది.

 జననం, విద్యాభ్యాసం 
మహువా మొయ్‌త్రా 1974 అక్టోబరు 12న అస్సాం రాష్ట్రం, కచార్ జిల్లా, లాబాక్ లో ద్విపేంద్ర లాల్ మొయిత్రా, మంజూ మొయిత్రా దంపతులకు జన్మించింది. ఆమె కోల్‌కతాలో ఎకనమిక్స్, యు.ఎస్‌.లోని మాసెచూసెట్స్ లో  మ్యాథ్స్‌ ని పూర్తి చేసి న్యూయార్క్‌లోని జేపీ మోర్గాన్‌ కంపెనీలో ఇన్వెస్ట్‌మెంట్‌ బ్యాంకర్‌గా, లండన్‌లోని కంపెనీ బ్రాంచ్‌ లో పని చేసి ఉద్యోగాన్ని వదులుకుని 2009లో రాజకీయాల్లోకి వచ్చింది.

రాజకీయ జీవితం
మహువా మొయ్‌త్రా 2009లో కాంగ్రెస్ పార్టీ ద్వారా రాజకీయాల్లోకి వచ్చి తృణమూల్‌ కాంగ్రెస్‌ పార్టీలో చేరింది. ఆమె 2016లో జరిగిన   పశ్చిమ బెంగాల్ అసెంబ్లీ ఎన్నికల్లో తృణమూల్‌ కాంగ్రెస్‌ పార్టీ తరపున కరీంపూర్‌ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికైంది. మహువా మొయ్‌త్రా 2019లో జరిగిన పార్లమెంట్ ఎన్నికల్లో కృష్ణానగర్‌ లోక్‌సభ నియోజకవర్గం నుండి ఎంపీగా పోటీ చేసి బీజేపీ అభ్యర్థి కల్యాణ్‌ చౌబేపై 63,218 ఓట్ల మెజార్టీతో గెలిచి లోక్‌సభ సభ్యురాలిగా ఎన్నికైంది.

మహువా మొయ్‌త్రా 2019లో ఎంపీగా గెలిచినా తరువాత లోక్‌సభ సమావేశాల్లో పాల్గొని ఎన్డీయే నియంతృత్వ పోకడలపై తన తొలి ప్రసంగంతో విరుచుకుపడి దేశవ్యాప్తంగా గుర్తింపునందుకుంది. ఆమె ఎంపీ శశిథరూర్‌ నేతృత్వంలోని ఐటీ రంగానికి సంబంధించిన పార్లమెంటరీ స్టాండింగ్‌ కమిటీ సభ్యురాలిగా ఉంది.

ఫిర్యాదులు \ వివాదాలు
మహువా మొయ్‌త్రా పై 2019  జూన్ 25న లోక్‌సభలో ఆమె చేసిన ప్రసంగంలో జీ న్యూస్ ఛానెల్‌‌పై అసత్య ఆరోపణలు చేస్తూ, ఆ సంస్ధ యజమానిని చోర్ అని సంబోధించారని, తమ ఛానెల్‌  ప్రతిష్ట దెబ్బతినే విధంగా ఆమె ప్రసంగం ఉంది అని ఆ ఛానెల్ చీఫ్‌ సుధీర్‌ చౌదరీ ఆమెపై పరువునష్టం దావా కేసు వేశాడు.
క్యాష్ ఫర్ క్వెరీ

మూలాలు

వర్గం:1974 జననాలు
వర్గం:లోక్‌సభ సభ్యులు